الکا لامبا

الکا لامبا (پیدائش 21 ستمبر 1975) ایک ہندوستانی سیاست دان ہے۔ انڈین نیشنل کانگریس میں 20 سال سے زیادہ عرصے تک مختلف عہدوں پر خدمات انجام دینے کے بعد انھوں نے 26 دسمبر 2014 کو عام آدمی پارٹی میں شمولیت اختیار کر لی۔ فروری 2015 میں  الکالامبا چاندنی چوک سے دہلی قانون ساز اسمبلی کے لیے منتخب ہوئیں۔ انھوں نے ستمبر 2019 میں پارٹی سے اختلافات کی وجہ سے اسے چھوڑ دیا۔ 6 ستمبر 2019 کو وہ باضابطہ طور پر کانگریس پارٹی میں واپس آگئیں۔ تاہم انہیں پارٹی کی تبدیلی کے قواعد کی خلاف ورزی کرنے پر دہلی  اسپیکر نے دہلی اسمبلی سے نااہل قرار دے دیا ۔

الکا لامبا نے اپنے کیریئر کا آغاز ایک طالب علم رہنما کے طور پر کیا اور وہ دہلی یونیورسٹی طلباء یونین کی سابق صدر، نیشنل سٹوڈنٹس یونین آف انڈیا کے سابق قومی صدر، دہلی پردیش کانگریس کمیٹی کے سابق جنرل سیکرٹری اور آل انڈیا کانگریس کمیٹی کی سابق سیکرٹری ہیں۔ وہ این جی او گو انڈیا فاؤنڈیشن کی چیئرپرسن  بھی ہیں۔ابتدائی زندگی

ابتدائی زندگی 
الکا لامبا نئی دہلی ہندوستان میں امر ناتھ لامبا کے گھر پیدا ہوئیں وہ  ہندوستانی فوج میں  سول انجینئر تھے ان کی والدہ راج  کماری ایک گھریلو خاتون تھیں۔ وہ چھ بہن بھائی ہیں۔

تعلیم 
الکا لامبا نے اپنی اسکول کی تعلیم گورنمنٹ گرلز سینئر سیکنڈری اسکول نمبر 1، دہلی میں مکمل کی۔ بعد میں انھوں نے 1996 میں دیال سنگھ کالج، دہلی (دہلی یونیورسٹی) سے بی ایس سی کی ڈگری حاصل کی۔ اس کے بعد بنڈیل کھنڈ یونیورسٹی، اتر پردیش سے کیمسٹری  میں ماسٹرز کیا۔

ذاتی زندگی 
الکا لامبا نے لوکیش کپور سے شادی کی لیکن یہ شادی کامیاب نہ ہوسکی۔ وہ فی الحال طلاق یافتہ ہیں۔ ان کا ایک بیٹا ہے جس کا نام ہریتھک لامبا ہے۔

سیاسی کیریئر 
لامبا صرف 19 سال کی تھیں جب انہوں نے 1994 میں بی ایس سی کے دوسرے سال کے طور پر اپنے سیاسی کیریئر کا آغاز کیا۔  بحیثیت طالب علم انھوں نے نیشنل اسٹوڈنٹس یونین آف انڈیا (NSUI) میں شمولیت اختیار کی، جو کانگریس پارٹی کی طلبہ ونگ ہے اور انہیں فوری طور پر دہلی اسٹیٹ گرل کنوینر کی ذمہ داری سونپی گئی۔ ایک سال کے بعد 1995 میں، انھوں نے دہلی یونیورسٹی اسٹوڈنٹس یونین (DUSU) کے صدر کے عہدے کے لیے الیکشن لڑا اور بڑی کامیابی حاصل کی۔ 1996 میں، انھوں نے NSUI کے لیے آل انڈیا گرل کنوینر کے طور پر کام کیا، اور 1997 میں انھیں آل انڈیا (NSUI) کی صدر مقرر کیا گیا۔

حوالہ جات 

دہلی کے ایم ایل اے، 2015ء-2018ء
نئی دہلی کی شخصیات
اکیسویں صدی کے بھارتی سیاست دان
اکیسویں صدی کی بھارتی خواتین سیاست دان
دہلی یونیورسٹی کے انجکم طلبا کے صدور
دہلی سے انڈین نیشنل کانگریس کے سیاست دان
فاضل جامعہ دہلی
دہلی سے عام آدمی پارٹی کے سیاست دان
دہلی کی خواتین سیاست دان
ویکی ڈیٹا سے مطابقت رکھنے والی مختصر تفصیل